
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 026-02/21-002/1039
URBROJ: 251-06-11-1606-21-3

Zagreb, 7. srpnja 2021.
Z A P I S N I K
s  2. sjednice Vijeća Mjesnog odbora Pongračevo, održane 7. srpnja u 18.00 sati, u prostorijama Mjesnog odbora Pongračevo, Opatijski trg 10. 
Nazočni članovi Vijeća: Lana Belinić, Teodor Ostojić, Vedran Đidara, Mila Vlajo, Marijana Horvat, Bruno Orešković, Oto Čaleta
Ostali nazočni: Gradski ured za mjesnu samoupravu, Područni ured Trešnjevka – sjever : Branka Novosel, stručna referentica
Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 7 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.
Predsjednica daje na raspravu prijedlog zapisnika s 1. konstituirajuće sjednice. 

Predsjednica daje na glasanje zapisnik s 1. konstituirajuće sjednice koji je  prihvaćen JEDNOGLASNO.

Predsjednica predlaže slijedeći 
DNEVNI RED
1. Polaganje prisege člana Vijeća

2. Prijedlog zaključka za unapređenje sigurnosti djece kod Područne škole Osnovne škole Augusta Šenoe

3. Aktualnosti u Mjesnom odboru Pongračevo

4. Pitanja, prijedlozi i obavijesti
            koji je prihvaćen  JEDNOGLASNO
Ad 1. Polaganje prisege člana Vijeća
Predsjednica poziva Ota Čaletu koji nije nazočio 1. konstituirajućoj sjednici da položi prisegu na temelju članka 8. Poslovnika o radu Vijeća MO Pongračevo. Nakon što je položio prisegu ostali članovi su mu čestitali. 
Ad 2. Prijedlog zaključka za unaprjeđenje sigurnosti djece kod Područne škole Osnovne škole Augusta Šenoe

Predsjednica izvješćuje o materijalima vezanim za unapređenje sigurnosti djece kod Područne škole Augusta Šenoa o čemu je u prošlom sazivu Vijeće Gradske četvrti Trešnjevka – sjever donijelo Zaključak. Članovi Vijeća Mjesnog odbora Pongračevo traže očitovanje o tome i ubrzano rješavanje na terenu prije početka nove školske godine. Planirani rok završetka radova škole je 29. 08. 2021. godine te je od iznimne važnosti donijeti rješenje svih uključenih gradskih ureda te početi s realizacijom radova
Ad 3. Aktualnosti u Mjesnom odboru Pongračevo
Članovi Vijeća razgovarali su o problematici  na svom Mjesnom odboru te o načinu na koji bi najuspješnije prezentirali nadležnima svoje zahtjeve za rješavanje te problematike.

Ad 4. Pitanja, prijedlozi i obavijesti
Članovi Vijeća Mjesnog odbora Pongračevo traže očitovanje o realizaciji Zaključka donijetog na 48. sjednici Vijeća Gradske četvrti Trešnjevka – sjever a vezano uz sigurnost djece kod Područne škole Osnovne škole Augusta Šenoe. 
S obzirom na početak školske godine, tražimo žurnost u postupanju.
Sjednica je završila u 19.30 sati.

                                                                                                                       Predsjednica
                                                                                                               Vijeća Mjesnog odbora

                                                                                                                        Pongračevo

                                                                                                                      Lana Belinić, v. r.
